Diari Oficial de la Generalitat Valenciana


Sumari del DOGV 8382, del 13-09-2018 (2018/8468)

DECRET 133/2018, de 7 de setembre, del Consell, pel qual s'autoritza la supressió d'ensenyaments universitaris oficials de màster en la Universitat Cardenal Herrera-CEU.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8382

Data del DOGV
:   13-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8468


Data del document
:   07-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 133/2018, de 7 de setembre, del Consell, pel qual s'autoritza la supressió d'ensenyaments universitaris oficials de màster en la Universitat Cardenal Herrera-CEU. [2018/8468]  
La Universitat Cardenal Herrera-CEU ha sol·licitat autorització per a suprimir els ensenyaments universitaris oficials de màster que figuren en l'annex d'aquest decret.  
La Llei orgànica 6/2001, de 21 de desembre, d'universitats, estableix en l'article 8.2 que la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que es disposa en l'article 35, seran acordades per la comunitat autònoma, siga per pròpia iniciativa, amb l'acord del consell de govern de la universitat, siga per iniciativa de la universitat, mitjançant la proposta del consell de govern, en tots dos casos amb l'informe previ favorable del consell social, o òrgan equivalent en el cas de les universitats privades.  
Igualment, la Llei 4/2007, de 9 de febrer, de la Generalitat, de coordinació del Sistema Universitari Valencià, disposa en l'article 37 que correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si cal, s'establisca reglamentàriament.  
  
El Consell de Govern i el Patronat de la Universitat Cardenal Herrera-CEU van acordar el 8 de juny de 2017 i el 21 d'octubre de 2017, respectivament, la supressió del màster universitari en Gestió de la Seguretat de la Informació i del màster universitari en Assessoria Fiscal d'Empreses. Així mateix, el Consell Valencià d'Universitats i de Formació Superior ha sigut informat de la proposta de supressió dels ensenyaments en la sessió de 20 de juliol de 2018.  
Per tot això, vist l'article 37 de la Llei 4/2007, de 9 de febrer, de la Generalitat, de coordinació del Sistema Universitari Valencià; a proposta del conseller d'Educació, Investigació, Cultura i Esport, de conformitat amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i amb l'article 28.c de la Llei 5/1983, de 30 de desembre, del Consell, i prèvia deliberació del Consell en la reunió de 7 de setembre de 2018,  
  
  
DECRETE  
  
Primer. Autorització de supressió d'ensenyaments  
S'autoritza la Universitat Cardenal Herrera-CEU la supressió dels ensenyaments universitaris oficials de màster que figuren en l'annex d'aquest decret. No obstant això, aquesta universitat, sense perjudici de les normes de permanència que siguen aplicables, garantirà l'organització d'almenys quatre convocatòries d'examen en els dos cursos acadèmics següents a la data d'extinció.  
  
Segon. Inscripció en el registre i comunicació al Ministeri d'Educació i Formació Professional  
Aquestes autoritzacions de supressió es posaran en coneixement del Ministeri d'Educació i Formació Professional a l'efecte de la inscripció en el Registre d'Universitats, Centres i Títols (RUCT), i de a la Conferència General de Política Universitària perquè eleve al Govern la proposta per a l'establiment del caràcter oficial de la supressió d'ensenyaments.  
  
  
Tercer. Limitació de la despesa  
L'aplicació i el desenvolupament d'aquest decret no podran tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas hauran de ser atesos amb els mitjans personals i materials de la Universitat Cardenal Herrera-CEU.  
Disposició final  
  
Única. Eficàcia  
Aquest decret tindrà efectes l'endemà de publicar-se en el Diari Oficial de la Generalitat Valenciana.  
  
Contra aquesta autorització, que posa fi a la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà que es publique en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar un recurs de reposició davant del Consell en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de la Llei 39/2015, d'1 d'octubre, tenint en compte que no es poden simultaniejar els dos recursos esmentats.  
  
València, 7 de setembre de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
  
ANNEX  
Ensenyaments de màster a suprimir   
de la Universitat Cardenal Herrera-CEU  
  
MÀSTER  
Títol Codi RUCT Branca  
Màster universitari en Gestió de la Seguretat de la Informació 4314300 Enginyeria i Arquitectura  
Màster universitari en Assessoria Fiscal d'Empreses 4314416 Ciències Socials i Jurídiques